Căpitanul echipei Newcastle va lipsi de pe teren între şase şi nouă luni
Fundaşul englez al echipei Newcastle, Jamaal Lascelles, a suferit sâmbătă o accidentare gravă la genunchiul drept şi va fi indisponibil între şase şi nouă luni, informează AFP.
Căpitanul echipei Newcastle s-a accidentat la meciul cu West Ham, disputat sâmbătă, scor 4-3. Fundaşul în vârstă de 30 de ani a suferit o ruptură de ligament încrucişat anterior şi va fi supus unei intervenţii chirurgicale săptămâna viitoare.
Newcastle a avut un sezon foarte complicat în ceea ce priveşte accidentările. Nick Pope, Sven Botman, Sven Botman, Kieran Trippier, Joelinton, Lewis Miley şi Callum Wilson sunt, de asemenea, pe tuşă.